
Skandinavisk UFO Information /^ 


Danmarks UFO Forening yV_/7 

FAQ Sådan kan du hjælpe Kontakt Presserum 

Om ufo.dk Om SUFOI Persondatapolitik Kolofon 

Observationer Himlens fænomener mv. UFO-Mail Artikelarkiv Online bøger Butik Undervisning Links 

Forside > UFO-Mail > UFO-Mail 2018 > UFO-Mail nr. 266 

Søg 

UFO-Mail nr. 

266 

23. juli 2018 


Samler du? 


Spændende tidsskrifter fra gemmerne sælges til spotpris. 

Tidsskrifterne købes ved at skrive til Kim Møller Hansen, og de sælges efter først-til-mølle-princippet. Til prisen 
lægges porto. 



Encounters - The World's Most Paranormal ALIEN Encounters. Issue 17-28, 1997-98. Kr. 150,- 
Magazine. Issue 4-12, 1996. Kr. 100,- 

Janrau Ctmrs 


FORTEAN TIMES forterrtmes 


WflfllDWFOE JUTual UUHOtPS 


Fortean Times. No. 49-157 (- nr. 82), No. 163, 170, 173, 
174, 176-184. Sælges samlet for kr. 1.000,- 


URI GELLER's Encounters - The World's Most Paranormal 
Magazine. Issue 1-20, 1996-98. Kr. 200,- 


Strange Magazine komplet! 

Før Strange Magazine blev et online-magasin, udkom der 20 trykte 
nummer af det nyskabende tidsskrift. 

Du kan læse mere om de 20 numre på 

http://www.strangemag.com/backissues.html. Hvert nummer er på 
64-84 sider. 

Nu kan du købe den komplette samling for kr. 500 (dertil kommer 
porto). Samlingen bestilles ved at skrive til Kim Møller Hansen og 
sælges efter først-til-mølle-princippet. 

Nyt fra SUFOI's Fotoafdeling 

Af Ole Henningsen 

5400 Bogense 1. juni 2018 

To videosekvenser optaget fra Nordvestfyn den 1. juni kl. 

22.55 viser iflg. observatøren et klart og til tider blinkende lys 
på vesthimlen. De to videosekvenser og stillbilledet tv. blev 
uploaded på Facebook. Det af observatøren filmede lys ses 
midt i billedet. 

Efter en kortere debat foreslog nogle deltagere planeten 
Venus, ligesom Den Internationale Rumstation, ISS, blev 
nævnt som en mulighed. Fotografen tilføjede efterfølgende 
bl.a.: 

En enkelt foreslog Venus, men syntes umiddelbart den 
bevæger sig fra side til side, men meget muligt jeg tricker mig 
selv. Den blinkede vildt i starten, og det var egentlig det der 
fik mig til at begynde og filme. 


SUFOI's kommentarer og konklusion 

ISS var ikke synlig det pågældende tidspunkt, og planeten 
Venus ses faktisk øverst i stillbilledet helt stationær naturligvis, 
mens det observerede lys på videoen ses stige langsomt op og 
mod venstre i billedfeltet, dvs. i en svag sydlig retning i forhold 
til observatørens position og observationsretning. 

Lysets udseende og bevægelse i billedfeltet samt den efter 
planeten Venus på videoen konstaterede geografiske retning 
peger i retning af Billund Lufthavn. En blinken af lyset på 
videoen kan bl.a. skyldes lufturo helt tæt på horisonten i 
starten. 

SUFOI's Fotoafdeling har konkluderet, at der med stor 
sandsynlighed er tale om lysføring på et passagerfly startet fra 
Billund Lufthavn. En forklaring som observatøren dog kun 
delvis er enig i. 

Som det fremgår af denne udskrift fra FlightRadar24.com var et passagerfly fra Wizz Air få minutter tidligere 
startet med kurs næsten direkte mod observatørens position og under opstigning mod den senere marchhøjde på 
flyvningen til Cluj/Napoca i Rumænien. 


6400 Sønderborg 29. juni 2018 

I en henvendelse til SUFOI's Fotoafdeling beretter en fotograf bl.a. 

Jeg var ude lidt over kl. 14 i dag for at fotografere nogle underlige skyer. Der var også til venstre for Solen en form 
i hvid, aflang og meget hvidere end skyerne. Derfor ville jeg fotografere den, men fik i stedet denne grønne "planet" 
med skyer i siderne. Ligner så meget Annunarkis beskrivelser fundet af arkæologer og specialister vedr. sumeriske 
og ægyptiske tavler, dermed også bibelen. Sært at den nævnte streg forsvandt og det grønne lys/skær dukker op i 
stedet???? Specielt sammentræf man kun hører om fra USA. Så det er et klart lykketræf. 

SUFOI's kommentarer og konklusion 

På de modtagne skyfotos ses kun et enkelt, der ved første øjekast indeholder noget usædvanligt, nemlig det lille 
blågrønne lys under Solen på billedet. 

Efter en gennemgang af materialet meddeler Fotoafdelingen fotografen, at der er tale om en helt almindelig 
refleksdannelse i kameraets objektiv forårsaget af det skarpe lys fra Solen. 

Der kan læses mere om lignende fotos og refleksdannelser på SUFOI's hjemmeside her: 
http://www.sufoi.dk/info/refleks.php. 

Henvisningen til Annunaki leder videre til Nibiru og Planet X, som man 
kan læse mere om på dette link: 

https://videnskab.dk/naturvidenskab/dommedagsprofeter-paa-banen- 
igen-jorden-gaar-under-paa-loerdag. 

NASA har flere gange tidligere afvist teorier om en Planet X - eller 
Nibiru, som nogle fantaster kalder en planet, som videnskaben 
konstaterer faktisk ikke eksisterer, så billeder af denne planet må 
betegnes som det rene nonsens. Og fotografens billede viser altså en 
ordinær refleks og bør ikke give anledning til yderligere spekulationer i 
mystisk retning. 



Et af de fotos som fotografen henviser til 
som illustration af „Nibiru". 

Fra arkivbunkerne... 


Af Ole Hermingsen 


En af vore læsere, en dengang 16-årig ung mand, havde tilbage i 
1962 en usædvanlig oplevelse, der gjorde et dybt indtryk på 
ham, og som han derfor for nogen tid siden har sendt til SUFOI's 
Rapportafdelings arkiv: 


„Jeg er nu ved at være en gammel mand, og ved ikke hvor længe jeg endnu 
trækker vejret. Inden dette stopper, vil jeg dog berette om en hændelse 
tilbage i september 1962 - mener det var den 23, fordi det, jeg mener, jeg var vidne til, ikke bør gå med mig i 
graven. - Jeg håber der er forskere, der kan bruge min iagttagelse og oplevelse i deres arbejde vedr. nye 
energikilder. - Jeg vil derfor berette følgende: 


Jeg var dengang 16 år og tjente på en gård ved Stenderup v. Rødding - Sønderjylland. Efter aftenmalkningen 
lukkede jeg køerne ud på græs og stod ved en stak halmknipper og havde stoppet min majspibe med en gang 
pibetobak og skulle til at tænde med en tændstik klar. 


På den tid var jeg meget jagtinteresseret og ville nu se, hvornår andetrækket begyndte ned til noget vi kaldte 
Brunbjergs Mose, der vel var 2-3 km derfra, hvor jeg stod. - Se - nu ved alle andejægere at andetrækket begynder, 
når den første stjerne ses i øst - og kl. var dengang vel omkring 19-tiden - gi. tid. - Vejret var en typisk klar 
september-himmel og solen lige gået ned i vest. Jeg kiggede mod øst og så da endeligt den første lidt uklare 
stjerne. Men et eller andet undrede mig, for stjernen så ikke normal ud - og jeg bemærkede den bevægede sig og 
tænkte, - det er blot et fly. Men flyet kom forbavsende langt hurtigere imod mig end selv et jagerfly ville gøre, og i 
løbet af to tre fire sekunder var objektet, der nu havde fået et stort omfang - kommet vel indenfor max. 5 km men 
måske nærmere 2 km. - og havde (mit gæt) tilbagelagt en afstand af min. 50 km på få sekunder og sagtnede nu 
farten og stod herefter helt stille - sikkert nogle få hundrede meter oppe. 

Det var så afgjort ikke et fly, men havde en super-elipse form og lignede en helt præcist regelmæssigt formet, 
aflang kartoffel. Men jeg var allerede stivnet i en blanding af skræk og dyb fascination, så jeg ikke turde røre mig og 
trække vejret - endsige tænde piben. Dette mystiske objekt havde en mærkelig udstråling, vel nærmest som en 
aura eller glorie med en udstråling, der intet havde med normalt lys/orienteringslys at gøre. Det mindede nærmere 
om en slags ekstrem kraftig udstråling/aura fra enormt kraftfelt, der havde påfaldende farver. Farverne changerede 
langsomt mellem opallignende perlemorsagtige farver, vekslende fra en kraftig gullig-orange stråling fra kanten og ud 
og kraftigst ved kanten - og indadtil på objektet vekslede mellem lilla/orange/beige/lyserød/rosa. Det mærkværdige 
dertil var, at farverne ligesom bevægede i en slags bølgelignende langsom bevægelse konstant fra venstre mod 
højre. 


Pludselig øgedes den gul-orange udstråling voldsomt i den sydlige ende, og til mit endnu større chok kom der et 
kraftigt orangegulligt lysende halvrundt objekt med samme changerende, perlemorsagtige farver langsom glidende 
ud derfra og blev til et frit selvstændigt halvrundt ovalt objekt smallest på midten og langt mindre end 
moderobjektet - men lidt i samme form som dette - og det bevægede sig derefter langsomt lidt væk fra 
,moderskibet', hvor det standsede op. - Efter få sekunder gentog præcist det samme fænomen sig, - endnu en 
tilsvarende lille halvrund oval genstand kom ud under samme ekstra voldsomme gulligt orange udstråling i 
moderobjektets ende og ligeledes voldsomt kraftigt orange lysende i samme farver som det første, - og i størrelse 
ganske ligesom det første og stillede sig derefter ved siden af den første halvrunde ovale kugle og i lige linje med 
dette. 


Vel 2-3 sekunder derefter, begyndte først den første lille ovale kugle at bevæge sig forbi ,moderskibet' mod nord - 
og det andet lille ovale objekt fulgte efter i samme lave hastighed. Herefter begyndte det første lille objekt ligesom 
at ryste/rykke lidt og satte derefter hastigheden op med en helt utroligt ja ufatteligt hurtig acceleration, - men dog 
begyndende ganske blødt, - og det andet objekt fulgte efter, følgende præcist samme mønster. Hastigheden de 
begge to - i løbet af 2-3 sekunder nåede op på var helt fabelagtig og ingen raket - ej heller i dag ville kunne opvise 
et tilsvarende mærkeligt mønster med først en blød start, så ligesom skifte gear m. lidt rysten og derefter øge 
hastigheden ekstremt hurtigt, for derefter igen nogle få sekunder senere at sagte farten blødt ned til lav hastighed. - 
Men det mest besynderlige var, at ikke en lyd hørtes og der var absolut ingen form/antydning af udstødningshale/røg 
- lig jetudstødning - og raketudstødning - intet kunne ses. Afstanden til mig fra de to, da de var længst væk var vel 
max mellem 5-10 km, idet de fulgte en blød bue under hele udturen. På et tidspunkt sagtnede begge farten - måske 
ned til 50 - 100 km/t og gled frem og tilbage hen over Brunbjergs mose - et stræk vel på omkring 4-500 m. og i 

maks. 2-400 m. højde - men det var næsten umuligt at vurdere målestokken af det jeg så, for jeg havde intet 
sammenligningsgrundlag. Blot var jeg overbevist om at det store ,moderskib' var mindre en 2-3 km fra mig, og jeg 
følte mig nøje iagttaget og turde ikke røre en finger eller trække vejret andet end yderst forsigtigt. 

Efter at have bevæget sig langsomt frem og tilbage over moseområdet vendte begge de to genstande tilbage til 
,moderskibet' - først accelererende voldsomt op bevægende sig i samme bløde bue tilbage - for at sænke farten 
drastisk, hvorefter de stillede sig ved det oprindelige udgangspunkt udenfor moderobjektet, - og efter få sekunder 
vendte først det éne tilbage til "moderskibet" og ligesom smeltede sammen med det, mens det lyste /strålte 
voldsomt ild/orange gult op i samme ende - og det andet objekt gjorde derefter præcist det samme. I løbet af få 
sekunder derefter begyndte ,moderskibet' at bevæge sig i samme retning skråt opefter i retningen, hvorfra det var 
kommet og accelererede op til en enorm hastighed i løbet af 2-3 sekunder, og i løbet af ingen tid var det borte. 

Jeg vil aldrig glemme hændelsen, og hele optrinnet er smeltet ind i bevidstheden med samtlige detaljer. Først 
derefter turde jeg med rystende hænder tænde piben, og da jeg kom ind til aftensmaden turde jeg ikke fortælle det 
til nogen. - Og i mange år derefter forholdt jeg mig fuldstændigt tavs omkring det for ikke at blive til grin. - Men - 
hvad der gennem mange år har undret mig - og en af årsagerne til denne beretning er, hvad det er/var for en 
kraft/energikilde, der har været benyttet, for det må have været aldeles ukendt for os, både dengang, men også i 
dag. Denne energikilde må være uendeligt langt kraftigere end nogen - også i dag kendt energiform. - Måske det 
sorte stof - hvad véd jeg. - For mig var - eller kan der kun være tale om et besøg af intelligensvæsener fra rummet. 
Andet er helt og aldeles udelukket, for denne besynderlige hændelsesrække, jeg oplevede, kan kun være foretaget 
af højt udviklede intelligensvæsener - og langt mere udviklede end vi er i dag", slutter AN beretningen om sin 
usædvanlige oplevelse. 



Når jeg læser AN’s spændende beretning mindes jeg en beretning fra 15. december 1957 om „Almind-rumskibet". 

En observation som efterfølgende fik stor omtale i dagbladene og fandt sted halvandet år før jeg selv blev medlem af 
SUFOI. Observationen skyldtes Månens opgang lavt i horisonten i forbindelse med spredt skydække, hvilket dog først 
blev detaljeret gennemgået og beskrevet mange år efter af SUFOI's næstformand Toke Haunstrup. 

Med den viden i baghovedet har jeg naturligvis gennemgået himlens udseende på det tidspunkt, som AN anfører om 
sin observation. Men som det ses af ovenstående udskrift fra planetarieprogrammet Stellarium den 23. september 
1962 kl. 19, er det kun planeterne Jupiter og Saturn, der ses på den sydøstlige himmel, mens Venus er ved at gå 
under horisonten i sydvest. Månen er altså ikke indblandet i denne observation. 

Læs mere om „Almind-rumskibet" på side 56/59 i Toke Haunstrups bog 50 år med ufoer. Erfaringer fra halvtreds års 
rapportarbejde. I bogen berettes også om en lang række andre danske ufooplevelser indgået i SUFOI's omfattende 
rapportarkiv. 


Bogen kan gratis downloades via: 

www.sufoi.dk/e-boger/boger/50%20aar%20med%20ufoer.pdf. 

Planetarieprogrammet Stellarium kan også downloades gratis via nettet - også som app til mobiltlf. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 

Bliv medlem af SUFOI's Støttekreds 
i 2019 


- og vælg en bog 


Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af 
usædvanlige himmelfænomener. Du kan læse om SUFOI's formål og vision her. 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive 
ufo.dk og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling foregår via netbank til konto 3113-9117725. Brug venligst kortkode 01 og anfør navn, adresse og 
bestillingsnummeret (fx B-033) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


Vælg 1 af disse 4 titler: 


Ildkugler over Danmark 


- om sten der aldrig fløj 



Ildkugler over Danmark 
Værdi: Kr. 159,- 
Bestillingsnr.: B-088 



UFO'er - Myter og viden 
Værdi: Kr. 149,- 
Bestillingsnr.: B-087 




Mysteriet om UFO'er 
Værdi: Kr. 54,- 
Bestillingsnr.: B-033 



Firestorm 
Værdi: Kr. 89,- 
Bestillingsnr.: B-054 

UFO-Mail udgives af Skandinavisk UFO Information. 

© SUFOI 2018. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI. Print og fotokopier af indhold fra UFO-Mail er belagt med Copydan-vederlag. 

Hjemmeside Send UFO-Mail til en ven Tegn anbonnement Opsig abonnement 

© Skandinavisk UFO Information - SUFOI • Eilekiersvej 14, 4100 Ringsted 

